**Armijn Pane** (18 Ogos 1908 – 16 Februari 1970), juga dikenali sebagai *Adinata*, *A. Soul*, *Empe*, *A. Mada*, *A. Banner*, dan Kartono, ialah seorang penulis berbangsa Indonesia.

Kehidupan
---------

Armijn Pane dilahirkan di Muara Sipongi, Tapanuli, Sumatera, anak ketiga dalam kalangan lapan adik-beradik. Beliau menghadiri sekolah H.I.S, Padang Sidempuan, dan Tanjung Balai dan kemudian menghadiri sekolah *Europeesche Lagere School* (ELS) di Sibolga dan Bukit Tinggi. Selepas menamatkan pendidikan di ELS, beliau berhijrah ke Jawa dan memulakan pengajaran (tetapi tidak menamatkan) perubatan di *School tot voor Indische Opleiding Artsen* (STOVIA) di Jakarta, dan di *Nederlandsch Indische Artsen School* (NIAS), Surabaya. Beliau kemudian menumpukan usahanya kepada penulisan dan kesusasteraan di *Algemeene Middelbare School* (AMS) di Surakarta, sebelum lulus dengan sarjana dalam bidang Kesusasteraan Klasik Barat pada tahun 1931.

Semasa masih menjadi pelajar di Solo, beliau bergiat di dalam organisasi pemuda kebangsaan, Indonesia Muda, akan tetapi meninggalkan kegiatan ini tidak lama kemudian untuk menumpukan perhatian terhadap penulisan. Armijn Pane memulakan kerjaya sebagai seorang wartawan di Jakarta dan Surabaya, dan juga mengajar bahasa dan sejarah di sekolah kebangsaan di Kediri dan juga Jakarta.
Antara tahun 1933–1938, beliau menjadi setiausaha dan penyunting majalah *Pemuisi Baru*, dan pada tahun 1936 beliau menyertai Balai Pustaka. Pada tahun 1937 beliau, Amir Hamzah dan Sutan Takdir Alisyahbana mengasaskan majalah *Poedjangga Baroe*. Berikutan kemerdekaan Indonesia beliau menjadi penyunting *Spectrum*, majalah *Indonesia* dari tahun 1948 sehingga tahun 1955. Semasa zaman inilah beliau menulis karya-karya awalnya, antaranya lakonan *Lenggang Kencana* (1937); himpunan puisi berjudul *Jiwa Berjiwa* (1941); lakonan *Jinak-jinak Merpati* (1953); dan himpunan cerpen *Kesah antara Manusia* (1953). Karya-karya lain termasuk *Iwa-inclined* (1939), sebuah himpunan cerpen; novel *Belenggu* (1940) and *Djinak-Djinak Merpati* (1953).

Novel Armijn Pane, *Belenggu*, dianggap sumbangan terpentingnya kepada kesusasteraan Indonesia. Novel ini mendapat sambutan bercampur selepas penerbitannya dalam majalah *Pujangga Baru*, dan dikritik ramai kerana dua sebab: yang jalan ceritanya tidak berapa munasabah kerana watak-wataknya bertindak berlainan daripada orang biasa; dan yang ceritanya tidak bermoral. Plot karya, sebuah cinta tiga segi antara seorang doktor, isteri dan perempuan simpannya, dianggap baharu dan amat mengejutkan buat ramai pembaca Indonesia, lebih-lebih lagi kerana novel tidak menyalahkan sesiapa. Namun demikian, novel ini dikira revolusioner dalam cara Armijn memeriksa dan meneliti perasaan watak-wataknya. Armijn juga mengenakan teknik monolog dalaman dan menggunakan tanda elipsis titik dan sengkang di belakang ayat yang tidak kehabisan untuk menggambarkan perasaan syak dan ketidaktentuan yang ada pada seorang lelaki Indonesia yang moden dan berpendidikan. Novel ini dianggap mercu tanda dalam kesusasteraan Indonesia disebabkan kedua-dua gaya dan kandungannya.

Armijn Pane diberi penghormatan bagi usaha-usahanya dalam bidang kesusasteraan oleh kerajaan Indonesia pada tahun 1969. Beliau meninggal dunia hanya beberapa bulan kemudian, pada bulan Februari 1970, di Jakarta.

Bahasa MelayuSebahagian karya
-----------------------------

### Lakonan

* *Lukisan Masa*, Jakarta: *Poedjangga Baroe*, 1937
* *Setahun di Bedahulu*, Jakarta, 1938
* *Nyai Lenggang Kencana*, Jakarta: *Poedjangga Baroe*, 1939
* *Kami, Perempoean*, Jakarta, 1943
* *Antara Bumi dan Langit*, Jakarta, 1944
* *Di Tepi Pancuran*, Jakarta 1944
* *Melihat Bapak Mataku Buta*, Jajarta 1944
* *Jembatan Garuda*, Jakarta 1944
* *Kisah Antara Manusia*, Jakarta: Balai Pustaka, 1953
* *Jinak-Jinak Merpati*, Jakarta: Balai Pustaka, 1953

### Novel

* *Belenggu*, Jakarta: Dian Rakyat, 1940

### Puisi

* *Jiwa Berjiwa*, Jakarta: *Poedjangga Baroe*, 1939
* *Gamelan Jiwa*, Jakarta: Balai Pustaka, 1960

### Antologi

* *Kort overzich van de moderne Indonesische Literatuur*, Balai Pustaka, 1949
* *Sanjak Muda Mr Muhammad Yamin*, Jakarta: Firma Rada, 1953

Rujukan
-------

1. 1 2  "Armijn Pane" (dalam bahasa Bahasa Indonesia). 1984. Diarkibkan daripada yang asal pada 2012-05-23. Dicapai pada 21 October 2011.CS1 maint: unrecognized language (link)
2. 1 2 3 4 5 6  *Antologi Drama Indonesia*. **2**. Jakarta: Lontar Foundation. 2009.
3. 1 2 3 4 5  Tham, Seong Chee (1981). *Essays on literature & society in southeast asia*. S.l: Coronet Books. ISBN 9971-69-035-7.
4. ↑  Pane, Armijn (2010). *Shackles*. Jakarta, Indonesia: Lontar. ISBN 978-979-8083-81-5.
5. 1 2 3  Teeuw, A. (1967). *Modern Indonesian Literature*. The Hague: University of Leiden.
6. 1 2  Vatikiotis, Michael (4 May 1989), "Beyond the conventional view", *Far Eastern Economic Review*

Pautan luar
-----------

* (Indonesia) Laman Pusat Bahasa - Armijn Pane[*pautan mati kekal*]
* (Indonesia) Melayu Online. Tokoh Melayu: Armijn Pane. Diarkibkan 2012-01-19 di Wayback Machine

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat
* Belanda

 |
| Pangkalan data saintifik | 
* CiNii (Jepun)

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |